আলাপ:লিপস্টিক

message: এই নিবন্ধে যা নিয়ে আলোচনা করা হয়েছে, তা কেবলমাত্র আধুনিক ২০শ শতকে উদ্ভাবিত খাপে ভরা মোমের দণ্ড দিয়ে তৈরী "লিপস্টিক" নয়, বরং ঠোঁট রাঙানোর জন্য ইতিহাসে যা কিছু ব্যবহার করা হয়েছে, সেটার একটা সাধারণ আলোচনা। তাই নিবন্ধের নাম "ওষ্ঠরঞ্জনী" রাখা আমার মতে অধিকতর যুক্তিযুক্ত। ২০শ শতকের আগে আমরা "লিপস্টিক" বলতে আজ যা বুঝি, তার কোনও প্রচলন ছিল না। সুতরাং ক্লিওপেট্রা লিপস্টিক লাগাতেন, এ জাতীয় কথা অবাস্তব। কিন্তু ওষ্ঠরঞ্জনী অধিকতর সাধারণ একটি পরিভাষা, বাংলা পরিভাষাও, এবং এটি দিয়ে পুরো ব্যাপারটা ধরা যাচ্ছে। --অর্ণব (আলাপ | অবদান) ১৬:৪৬, ২৩ জুন ২০২০ (ইউটিসি)
replies: text: ভাই, আপনি স্থানান্তর করে দিলেন তারপর ব্যাখ্যা যুক্ত করলেন তাতো ঐক্যমত্যের ভিত্তেতে কাজ করা হলো না। এখন আপনি ব্যাখ্যা করেছেন তাতে সম্প্রদায়ের অন্যদের মতামত নিয়ে যদি ওষ্ঠরঞ্জনী হয় তাহলে তাই। কিন্তু এর পূর্বেই স্থানান্তর করা ঠিক প্রক্রিয়ামত হয়নি। আমি পূর্বের নামে ফেরত যাচ্ছি। ধন্যবাদ। ~ যুদ্ধমন্ত্রী আলাপ ১৭:৪৩, ২৩ জুন ২০২০ (ইউটিসি)
replies: text: :ব্যবহারকারী:NahidSultan স্থানান্তর অনেকেই আলোচনা না করেই করে থাকে, আমার আগেরজনও আলোচনা না করেই লিপস্টিক-এ ফেরত গিয়েছিল, শুধু সারাংশ রেখে। তার আগে আবার আমিও লিপস্টিক-->ওষ্ঠরঞ্জনী  করেছিলাম। এরকম হরহামেশাই হচ্ছে। এটা তো উইকিতে কাজ করার একটা বৈশিষ্ট্য। বি বোল্ড। এখন আমি বা আমার আগের জন যে কারণে নিবন্ধের শিরোনাম পাল্টেছি, সেটা নিবন্ধের বিষয়বস্তর সাথে সম্পর্কিত। কিন্তু প্রশাসনিক প্রক্রিয়ার কারণ দেখিয়ে শিরোনাম পাল্টানো হলে জিনিসটা আমলাতান্ত্রিক ও ধীর গতির হয়ে পড়ার সম্ভাবনা আছে। তাছাড়া কারও মনে হতে পারে ব্যক্তিবিশেষকে টার্গেট করেই স্থানান্তর করা হচ্ছে। ব্যাপারটা মাথায় রাখার অনুরোধ থাকল।        
আর যদি ওষ্ঠরঞ্জনী / লিপস্টিক নিয়ে সমস্যা হয়, অবশ্যই আলোচনা হতে পারে। আমি আমার যুক্তি ওপরে দিয়েছি। --অর্ণব (আলাপ | অবদান) ০২:১৭, ২৫ জুন ২০২০ (ইউটিসি)
আমি আমার যুক্তি ও সুপারিশগুলি নিচে যথাসর্বোচ্চ সম্ভব গুছিয়ে লিখছি। 
১) ঠোঁটে রঙ লাগানোর কাজে ব্যবহৃত প্রসাধনী দ্রব্যের সাধারণ শ্রেণী নির্দেশকারী বাংলা নাম হল ওষ্ঠরঞ্জনী।
২) লিপস্টিক একটি ইংরেজি শব্দ, যা একটি বিশেষ প্রকারের ওষ্ঠরঞ্জনীকে নির্দেশ করে, যা মোমের দণ্ড দিয়ে তৈরি হয়, এবং ২০শ শতকের আগে এটির তেমন কোনও প্রচলন ছিল না। তবে বর্তমানে এটি সর্বাধিক প্রচলিত ওষ্ঠরঞ্জনী।  
৩) সুতরাং সব লিপস্টিকই ওষ্ঠরঞ্জনী, কিন্তু সব ওষ্ঠরঞ্জনী লিপস্টিক নয়। ২০শ শতকের আগের সিংহভাগ ওষ্ঠরঞ্জনী লিপস্টিক ছিল না, অন্য কিছু ছিল। আবার ২০শ শতক থেকে বর্তমান সমসাময়িক যুগে এসে লিপস্টিক সম্ভবত সর্বাধিক জনপ্রিয় হলেও আমার জানামতে এর বাইরেও লিপগ্লস, ইত্যাদি আরও অন্যান্য ধরনের আধুনিক ওষ্ঠরঞ্জনী থাকতে পারে।  
৪) আমার সুপারিশ হল "ওষ্ঠরঞ্জনী" নিবন্ধটিকে একটি মাতৃনিবন্ধ হিসেবে বিবেচনা করে এর একটি অনুচ্ছেদ হিসেবে "লিপস্টিক" নিয়ে আলোচনা করা যেতে পারে।  মূল নামস্থানে লিপস্টিক থেকে ঐ ওষ্ঠরঞ্জনী#লিপস্টিক অনুচ্ছেদে পুনর্নির্দেশ থাকবে। আমার মতে তাহলে লিপস্টিকের স্বতন্ত্র অস্তিত্বকেও সম্মান করা হল, কিন্তু বৃহত্তর অর্থে ওষ্ঠরঞ্জনীর আলোচনাও থাকল।
৫) ইংরেজি উইকির নিবন্ধতে "লিপস্টিক" শব্দটা দিয়েই ইতিহাসের যাবতীয় ওষ্ঠরঞ্জনীকে বর্ণনা করা হয়েছে। অর্থাৎ বিশেষ নয়, বরং সামগ্রিকভাবে ওষ্ঠরঞ্জনী বোঝাতে লিপস্টিক ব্যবহার করেছে। সেটা কেন করা হয়েছে, তা আমার বোধগম্য নয়। হয়ত এটা নিয়ে ওখানে কেউ কথা বলে নি। হয়ত এটা তাদের ঐকমত্য। হয়ত ইংরেজি "ওষ্ঠরঞ্জনী"-র মতো সামগ্রিক পরিভাষা নেই। আমি গবেষণা করে দেখিনি। সেটা ইংরেজি উইকির সম্প্রদায়ের ব্যাপার। ইংরেজি উইকিতে কিছু লিখলে সেটা হুবহু বাংলায় সেভাবেই আক্ষরিক অর্থে ব্যবহার করতে হবে, এমন কোনও বিধি নেই। বাংলা উইকিতে আমাদের নিজস্ব সম্প্রদায়ভিত্তিক আলোচনার ভিত্তিতে সিদ্ধান্ত নেওয়া উচিত। --অর্ণব (আলাপ | অবদান) ০৩:৫৫, ২৫ জুন ২০২০ (ইউটিসি)

text: :লিপস্টিক বহুল ব্যবহৃত শব্দ হলেও এর বিভিন্ন বাংলা শব্দভেদও দেখা যায়, যেমন অধররঞ্জনী, ওষ্ঠরঞ্জনী, ও ঠোঁটকাঠি। অধর, ওষ্ঠ, ও ঠোঁট - এগুলো সমার্থক। বাংলা একাডেমি অভিধান অনুসারে, Lipstick = অধররঞ্জনী। এটি অভিধানসম্মত হলেও ব্যবহার একেবারেই কম। অন্যদিকে প্রায় কাছাকাছি ও অধরের সমার্থক ওষ্ঠ যোগে গঠিত ওষ্ঠরঞ্জনী শব্দটির ব্যবহার এপার ও ওপার দুই বাংলার পত্র-পত্রিকায় লক্ষণীয়। এছাড়া ইদানীং ঠোঁটকাঠি শব্দটির ব্যবহারও দেখা যায়। তবে নিবন্ধটির আলোচনার বিষয়বস্তু ঠোঁট রাঙানোর কাজে ব্যবহৃত প্রসাধনী দ্রব্য, ফলে এটাকে কেবল ঠোঁটকাঠির মধ্যে সীমাবদ্ধ রাখা যাবে না। তাই অধররঞ্জনী বা ওষ্ঠরঞ্জনী ব্যবহার-ই সঠিক হবে। আর এর উপ-পরিচ্ছেদে ঠোঁটকাঠি (লিপস্টিক), লিপ গ্লস, লিপ লাইনার, লিপ স্টেইন এইসব বিষয়ের উল্লেখ থাকবে, যেগুলো ঠোঁট রাঙানোর কাজে ব্যবহৃত হয়।--ওয়াকিম (আলাপ) ০৯:৪২, ২৫ জুন ২০২০ (ইউটিসি)
ওষ্ঠরঞ্জনী নামকরণের যৌক্তিকতা নিয়ে কোনো সন্দেহ নেই। আলবি রেজা (আলাপ) ১৩:২০, ২৭ জুন ২০২০ (ইউটিসি)
thread_title:  নামকরণ প্রসঙ্গে